బహుముఖంగా విస్తరిస్తాం
 - త్వరలో మార్కెట్లోకి టీవీలు, కొత్త ఉత్పత్తులు
-  దేశీయ స్టార్టప్‌ల్లో పెట్టుబడులపైనా దృష్టి
-  మరో రెండు తయారీ ప్లాంట్ల ఏర్పాటు
-  విపణిలోకి రెడ్మీ 3ఎస్‌, 3ఎస్‌ ఫ్రైమ్‌ : జియోమి ఇండియా హెడ్‌ మనూ జైన్‌ వెల్లడి
                    నవతెలంగాణ, వాణిజ్య విభాగం: ఎలక్ట్రానిక్స్‌ ఉత్పత్తుల కంపెనీ జియోమీ భారత్‌లో బహుముఖంగా విస్తరించాలని యోచిస్తోంది. ఇందులో భాగంగా మొబైల్‌ టెక్నలాజీ స్టార్టప్‌లో పెట్టుబడులపై దృష్టి కేంద్రీకరించనుంది. దీనికి తోడు రానున్న ఏడాది కాలంలో టీవీలు, ఎయిర్‌ ఫ్యూరిఫైయర్స్‌తో సహా వివిధ ఉత్పత్తులతో విస్తరించాలని చూస్తోంది. దేశీయంగా డిమాండ్‌ను తట్టుకొనేందుకు గాను మరో రెండు ఉత్పత్తి ప్లాంటులను కూడా ఏర్పాటు చేయాలని సంస్థ యోచిస్తోందని జియోమి భారత విభాగం అధినేత మనూ జైన్‌ తెలిపారు. శుక్రవారం హైదరాబాద్‌లో ఆయన రెడ్మీ 3ఎస్‌, 3ఎస్‌ ఫ్రైమ్‌ మోడల్‌ స్మార్ట్‌ఫోన్లను ఆయన విడుదల చేశారు. వీటి ధరలను వరుసగా రూ.6,999, రూ.8,999గా నిర్ణయించారు. ఈ సందర్బంగా ఆయన మీడియాతో మాట్లాడుతూ తాము ఎయిర్‌ ప్యూరిఫయర్స్‌, స్మార్ట్‌ టెలివిజన్ల ఆవిష్కరణపై దృష్టి కేంద్రీకరిస్తున్నామని తెలిపారు. అయితే టీవీ విభాగంలోకి ప్రవేశించడానికి మరింత సమయం పట్టొచ్చని పేర్కొన్నారు. ఇప్పటికీ దీనిపై ఎత్తుగడలు, విధానాన్ని నిర్ణయించలేదన్నారు. గత ఏప్రిల్‌లో హంగామా డిజిటల్‌ మీడియా ఎంటర్‌టైన్‌మెంట్‌లో పెట్టుబడులు పెట్టామన్నారు. ఈ మధ్యకాలంలోనే మొబిక్విక్‌ సిస్టమ్స్‌ ప్రయివేటు లిమిటెడ్‌తో భాగస్వామ్యం కుదుర్చుకుందన్నారు. ఇందులో 10 లక్షల మంది ఖాతాదారులున్నారన్నారు. భారత్‌లోనే అనేక మంచి హార్డ్‌వేర్‌ కంపెనీలున్నాయని, వీటిలో కచ్చితంగా పెట్టుబడులు పెట్టే యోచనలో ఉన్నామన్నారు. భారత్‌లో జియోమి ప్రతి త్రైమాసికంలో 10 లక్షల పైగా స్మార్ట్‌ఫ్లోను విక్రయిస్తుందని తెలిపారు. గత నాలుగు త్రైమాసికాలుగా ఇదే తరహా అమ్మకాలు చేస్తున్నామని తెలిపారు. రెడ్మీ 3ఎస్‌ ఆగస్టు 9 నుంచి ఆన్‌లైన్‌లో విక్రయాలకు అందుబాటులో ఉంటాయన్నారు. ఈ ఫోనులోని ప్రత్యేకతలు ఇలా వున్నాయి. రెడ్‌మి 3 ఎస్‌లో13 మెగాఫిక్స్‌ల్‌ కెమెరా, డ్యూయల్‌ సిమ్‌ (నానో, మ్రైకో సిమ్‌), 5 అంగుళాల హెచ్‌డీ డిస్‌ప్లే, ఎల్‌టీఈ, వోల్ట్‌ సపోర్ట్‌తో పాటు 2జీబీ ర్యామ్‌, 16 జీబీ ప్లాష్‌ ఐఆర్‌ బ్లాస్టర్‌, డార్క్‌ గ్రే, సిల్వర్‌, గోల్డ్‌ రంగుల్లో లభిస్తాయని కంపెనీ తెలిపింది. ఎస్‌3 ప్రైమ్‌లో ప్రీమియం మెటల్‌ బాడీ, రియర్‌ ఫింగర్‌ప్రింట్‌ సెన్సర్‌, 13 ఎంపీ ముందు కెమెరా, 5 ఎంపీ ముందు కెమెరా, 3జీబీ ర్యామ్‌తో పాటు 32 జీబీ ఫ్లాష్‌ అని పేర్కొంది. మిగతావి అన్ని రెడ్‌మి ఎస్‌ 3లో ఉన్న ప్యూచర్ల్‌నేని సంస్థ తెలిపింది. ఈ రెండు ఫోన్లు 4100 ఎంఏహెచ్‌ బ్యాటరీ సామర్థ్యం,.క్వాల్‌కామ్‌ స్నాప్‌డ్రాగన్‌ ఆక్టాకోర్‌ ప్రాసెర్‌తో మార్కెట్లోకి అందుబాటులోకి తెచ్చారు.
మీ స్నేహితులకు రికమెండ్ చెయ్యండి